**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul de Coordonare și Cooperare Instituțională**

**Serviciul Resurse Umane, Salarizare**

**Nr.\_\_\_\_\_\_\_\_/\_\_\_\_\_2023**

**RAPORT DE SPECIALITATE**

**la** **Proiectul de hotărâre privind modificarea Statului de funcții**

**al Spitalului de Pneumoftiziologie Satu Mare**

Față de conținutul Proiectului de hotărâre privind modificarea Statului de funcții al Spitalului de Pneumoftiziologie Satu Mare,

în urma adresei Spitalului de Pneumoftiziologie Satu Mare cu nr. 3540/22.05.2023, înregistrată la Consiliul Județean Satu Mare cu nr. 11648/23.05.2023, prin care s-a înaintat Nota de fundamentare nr.3539/22.05.2023 cu privire la aprobarea modificării Statului de funcții al Spitalului de Pneumoftiziologie Satu Mare,

raportat la Hotărârea Consiliului Județean Satu Mare nr.11/31.01.2023 privind modificarea Organigramei și a Statului de funcții ale Spitalului de Pneumoftiziologie Satu Mare,

ținând cont de :

- Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1778/2006 privind aprobarea normativelor de personal, cu modificările și completările ulterioare,

- Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice,

- prevederile art. 40, alin. (1), lit. a) din Legea nr. 53/2003 Codul Muncii, republicată, cu modificările și completările ulterioare, care stipulează “ *Angajatorul are, în principal, următoarele drepturi:*

*a) să stabilească organizarea şi funcţionarea unităţii;”,*

- prevederile art. 180 alin. (1), lit. a) din Legea nr. 95/2006 privind reforma în domeniul sănătății, republicată, cu modificările și completările ulterioare, care stipulează *“În domeniul politicii de personal şi al structurii organizatorice managerul are, în principal, următoarele atribuţii: a) stabileşte şi aprobă numărul de personal, pe categorii şi locuri de muncă, în funcţie de normativul de personal în vigoare;”,*

- Anexa nr. II - Familia ocupațională de funcții bugetare “Sănătate și Asistență socială” și Anexa nr. VIII - Familia ocupațională de funcții bugetare "Administrație" la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

- prevederile art. 15 lit. b) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, conform căruia: *“Autoritatea administrației publice locale, prin structura cu atribuții specifice în domeniu, are următoarele competențe:*

*b) aprobă modificarea statelor de funcții aprobate;”*

- Dispoziția Președintelui Consiliului Județean Satu Mare nr. 235/2019 pentru modificarea anexei la Dispoziția nr. 70/2019 privind aprobarea structurii organizatorice a Spitalului de Pneumoftiziologie Satu Mare.

Spitalul de Pneumoftiziologie Satu Mare solicită aprobarea modificării Statului de funcții cu 264 posturi, din care 12 posturi de conducere și 252 posturi de execuție, după cum urmează:

|  |  |  |  |  |
| --- | --- | --- | --- | --- |
| **Nr. poziție anterior din**  ***Stat funcții aprobat*** | **Nr. poziție propus din**  ***Stat funcții modificat*** | **Post existent**  **în *Stat funcții aprobat*** | **Solicitare** | **Post propus în *Stat funcții modificat*** |
| poziția 53 | poziția 53 | infirmieră (G) | transformare post vacant | infirmieră debutant (G) |
| poziția 94 | poziția 94 | asistent medical  ( PL) | transformare post vacant | asistent medical  ( S) |
| pozițiile 117 și 118 | pozițiile 117 și 118 | infirmieră (G) | transformare  două posturi vacante | infirmieră debutant (G) |
| poziția 155 | poziția 155 | registrator medical(M) | transformare prin promovare | registrator medical principal (M) |
| poziția 184 | poziția 184 | medic specialist (S) | transformare post vacant | chimist specialist(S) |
| poziția 194 | poziția 194 | economist debutant(S) | transformare prin promovare | economist II(S) |

Modificarea este necesară pentru următoarele considerente:

***1. La Secția Pneumologie I Satu Mare se solicită transformarea postului vacant de infirmieră(G),*** identificat la poziția nr.53 din statul de funcții aprobat, ***în post de infirmieră debutant(G),*** identificat la poziția nr.53 din statul de funcții modificat, conform anexei II, cap.1, pct.2, lit.c.1, poz.2 din Legea-cadru nr.153/2017.

***2. La Secția Pneumologie II Bixad se solicită următoarele:***

***a) transformarea postului vacant de asistent medical (PL),*** identificat la poziția nr.94 din statul de funcții aprobat, ***în post de asistent medical (S),*** identificat la poziția nr.94 din statul de funcții modificat, conform anexei II, cap.1, pct.2, lit.a.1, poz.27 din Legea-cadru nr.153/2017.

***b) transformarea a*** ***două*** ***posturi vacante de infirmieră (G),*** identificate la pozițiile nr.117 și 118 din statul de funcții aprobat, ***în două posturi de infirmieră debutant (G),*** identificate la pozițiile nr.117 și 118 din statul de funcții modificat, conform anexei nr.II, cap.1, pct.2, lit.c.1, poz.2 din Legea-cadru nr.153/2017.

***3. La Dispensarul TBC Satu Mare se solicită transformarea prin promovare a unui post de registrator medical (M),*** identificat la poziția nr.155 din statul de funcții aprobat, ***în post de registrator medical principal (M),*** identificat la poziția nr.155 din statul de funcții modificat, conform anexei II, cap.1, pct.2, lit.a.1, nr.crt.50 din Legea-cadru nr.153/2017. Titulara postului a promovat examenul de promovare în grad principal, conform Procesului verbal nr.2721/18.04.2023.

***4. La Laboratorul de Analize Medicale Punct de lucru Bixad se solicită transformarea unui post vacant de medic specialist (S),*** identificat la poziția nr.184 din statul de funcții aprobat, ***în post de chimist specialist (S),*** identificat la poziția nr.184 din statul de funcții modificat,conform anexei II, cap.1, pct.2, lit.b.1, nr.crt.2 din Legea-cadru nr.153/2017.

***5. La Compartimentul de Evaluare și Statistică Medicală se solicită transformarea prin promovare a postului de economist debutant (S),*** identificat la poziția nr.194 din statul de funcții aprobat, ***în post de economist II (S),*** identificat la poziția nr.194 din statul de funcții modificat, conform anexei VIII, lit.B, pct.I, lit.b), nr.crt.3 din Legea-cadru nr.153/2017. Titulara postului a promovat examenul de promovare în grad profesional din economist debutant în economist II, conform Procesului verbal nr.3737/22.05.2023.

Menționăm că Spitalul de Pneumoftiziologie Satu Mare se încadrează în normativele de personal, precum și în cheltuielile de personal prevăzute în bugetul de venituri și cheltuieli al spitalului aprobat pentru anul 2023.

În temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

propunem adoptarea Proiectului de hotărâre privind modificarea Statului de funcții al Spitalului de Pneumoftiziologie Satu Mare.

**Șef Serviciu S.C.C.I, Șef Serviciu S.R.U.S.,**

**Nagy Brigitta Monica Bîja Tania**

**Vizat juridic,**

**Pop Nicoleta**

**Consilier S.C.C.I., Consilier S.R.U.S.,**

**Luțaș Ivett Elek Adriana**